
ACTA APOSTOLICAE SEDI 


COMMENTARIUM OFFICIALE 


ACTA PII PP. X 


LITTERAE APOSTOLICAE. 


I. 


ERECTIO NOVI VICARIATUS APOSTOLICI DE KIVU IN AFRICA. 


PIUS PP. X. 


Ad perpetuam rei memoriam. — Apostolatus munus, quo fungimur 
in terris, Nos admonet, ut ea sedulo studio decernamus quae Catholico 
nomini, aeternaeque fidelium saluti, bene, prospere ac feliciter eveniant. 
Idcirco ad omnes vel dissitas orbis christiani partes, ex hae divi Petri 
Apostolorum principis Cathedra, tanquam e sublimi specula oculos 
mentis nostrae convertentes, ante omnia consulimus ut, aucto Pastorum 
numero, Dominici gregis custodiae diligentiori ratione prospiciatur. Hoc 
ducti consilio, benigne excipiendam censuimus postulationem venera- 
bilis fratris Leonis Livinhac episcopi titularis Pacandensis et superioris 
generalis Societatis Missionariorum Africae, qui cum Nos enixis precibus 
rogaverit ut regionem « de Kivu » appellatam in novum apostolicum 
vicariatum, proprio Antistiti committendum, erigeremus, ideo Nos, omni- 
bus rei momentis diligenter perpensis, cum VV. FF. NN. S. R. E. Car- 
dinalibus negotiis Propagandae Fidei praepositis, Motu proprio, atque 
ex certa scientia et matura deliberatione Nostris, deque apostolicae 
Nostrae potestatis plenitudine, praesentium vi, superenunciatam regio- 
nem de Kivu ad oras occidentales vicariatuum apostolicorum Victoriae 
Nyanzae meridionalis et Unianembensis iacentem, ab his territoriis seiun- 
gimus, et in independentem Vicariatum Apostolicum constituimus. Novi 
autem huius vicariatus confinia sint: ad septentrionem limes posses- 

sionis Anglicae, a puncto in quo relinquit flumen « Kagera » usque ad 
limitem Belgicae ditionis, deinde limes Belgicus usque ad lacum « Kivu ». 
Ad occidentem praedictus limes Belgicus: ad meridiem confinia septen- 
trionalia districtuum de Uvinza et Ujyi: ad orientem demum cursus flu- 
minum Kagera et Ruinvu, deinde limes occidentalis Ussuwi-Ovest, et 
tandem confinia orientalia districtus de Uha. Sit huie novo vicariatui 
nomen Vicariatus Apostolicus de Kivu, curisque Missionariorum Africae 
concreditus servetur. Haec concedimus, edicimus, decernentes praesentes 
Litteras firmas, validas atque efficaces semper exstare et manere, suosque 
plenos atque integros effectus sortiri atque obtinere, illisque ad quos 
spectat, sive spectare poterunt, plenissime suffragari; sicque rite iudi- 
candum esse ac definiendum, irritumque et inane fieri, si secus super 
his, a quovis, auctoritate qualibet, scienter sive ignoranter attentari, con- 


, tigerit. Non obstantibus Nostra et Cancellariae apostolicae regula de 


iure quaesito non tollendo, aliisque Constitutionibus et Ordinationibus 
apostolicis ceterisque omnibus, speciali licet et individua mentione ac 
derogatione dignis, in contrarium facientibus quibuscumque. 

Datum Romae apud S. Petrum, sub annulo Piscatoris, die x11 decem- 
bris Mcmx, Pontificatus Nostri anno decimo. 


R. Carp. Merry peu VAL, 
L. + S. a Secretis Status. 


II. 


CONSOCIATIO A S. CORDE IESU PRO PIANDIS IN PURGATORIO IGNE DETENTIS 
ANIMABUS, NOVUM TEMPLUM, OMNIAQUE OPERA A PIO SACERDOTE P. VI- 
CTORE JOUET INSTITUTA, SODALIBUS MISSIONARIIS A S. CORDE IESU PRO- 
VINCIAE ITALICAE ADMINISTRANDA CONCREDUNTUOR. 


PIUS PP. X. 


Ad perpetuam rei memoriam. — Cum Nobis supremum in terris 
Apostolatum divinitus obtinentibus antiquius nihil magis sit quam ut 
divinus cultus ubique terrarum promoveatur, illud potissimum cordi 
habemus, ut in hac alma Urbe catholici Orbis centro, idem cultus 
debito in honore sit, et succrescenti civium frequentiae, sacrarum etiam 
aedium numerus et decor respondeat. In regione Urbis, quae adiacet 
penes Hadriani mausoleum, et a Pratis Castelli vulgo nominatur, ubi 
iam nudus ager fuit, nunc autem civilium habitationum ornamentum 

incolarumque numerus floret, iam inde ab anno MDCCCLXXxxIII pius 
sacerdos Victor Jouét, Missionarius, ut fidelium spiritualibus necessita- 
tibus suppetias veniret, Oratorium publicum sub sacri Cordis titulo ape- 
ruit, ibique auctoritatis ecclesiasticae consensu et auspiciis fretus, piam 
Consociationem a sacro Corde Iesu, pro piandis in purgatorio igne 
detentis animabus instituit. Pius ipse sacerdos oratorium memoratum 
centralem sedem esse voluit super enunciatae Consociationis, quam 
quidem decessor Noster Leo PP. XIII rec. me. singularibus privilegiis 
atque indulgentiis ditavit et auxit. Opus tam frugiferum toto Nos corde 
probantes, eique benedicentes, praefatum sacellum a sacro Corde per 
similes apostolicas Litteras die xiv mensis iunii anno mpccccvi annulo 
Piscatoris obsignatas, indulgentiae de Portiuncula toties quoties lucran- 
dae privilegio ad septennium ornavimus: pariterque ad septennium bina 
illius altaria, nempe maius et illud quod divo Archangelo Michaéli dica- 
tum est, apostolico Missarum pro defunctis privilegio locupletavimus. 
Sed cum brevi angustius Oratorium impar visum sit fidelium ad sacras 
functiones confluentium multitudini excipiendae, cura et studio pii eius- 
dem Missionarii, fundamenta posita sunt amplioris templi affabre deli- 
neati, et conspicuis artis operibus ornandi, similiter honori sacri Cordis 
Iesu pro piandis in purgatorio igne detentis animabus erigendi. Nos 
ipsi probe noscentes quot quantaque bona ex novo eo templo condendo 
eventura forent in regione illa potissimum populo confertissima, per 
chirographum Nostrum, omnibus qui oblata stipe ipsius templi aedifi- 
cationem adiuvarent, coelestium munerum auspicem apostolicam bene- 
dictionem impertiti sumus. Fundator autem, spiritu ductus caritatis vere 
sacerdotalis erga fratres tum vivos, tum defunctos, neque curis neque 
laboribus pro piae Sodalitatis incremento, et pro inchoati templi fabrica 
pepercit, tum longis atque iteratis susceptis itineribus, tum verbo pluri- 
misque scriptis in vulgus diffusis. Sed pio operi intentum mors inter- 
cepit, eumque ad sempiternam requietem vocavit Dominus, antequam 
opus, feliciter initum, absolutum videret. Nos vero prae oculis habentes 
operis illius opportunitatem et utilitatem, ne tam valido spirituali prae- 
sidio fideles destituantur, in eam mentem venimus, ut omnia pia opera 
quae vita functus Missionarius suscepit, a Nobis iuxta mentem funda- 
toris ipsius ad exitum perducantur. Quae cum ita sint, Motu-proprio 
atque ex certa scientia, et matura deliberatione Nostris, deque aposto- 
licae Nostrae potestatis plenitudine, praesentium tenore, memoratum 
Oratorium a sacro Corde Iesu, adnexamque domum et inchoatam novi 
amplioris templi fabricam Nobis assumentes, ea concredimus universa 
dilectis filiis Missionariis a sacro Corde Iesu e provincia Italica, qui 

cum fundatore spiritualis consuetudinis vinculis sociati, novissima 
morienti religionis solatia praebuerunt. Volumus pariter, ut eodem in 
Oratorio et suo tempore novo in templo sedes permaneat salutaris 
illius Consociationis a sacro Corde lesu, quam pro animabus in pur- 
gatorio igne detentis rite expiandis vita functus Missionarius, uti supra 
diximus, instituit: illudque praeterea statuimus, Sodalitatem eandem 
sibi prospicere ex corrogata stipe atque ex reditibus sibi propriis 
debere. Porro Missionarii iidem a sacro Corde lesu sacerdotes e pro- 
vincia Italica, super enunciatae Sodalitatis omniumque adnexorum ope- 
rum, non minus quam praesentis Oratorii erigendique templi regimen 
atque administrationem suscipient. Quod si novum templum, cuius fun- 
dationes mox e solo surrexerunt, in paroeciam, sicuti propositum Nobis 
est, erigatur, decernimus ut eadem Curia, servatis canonici iuris prae- 
scriptionibus de regularibus paroeciis, iisdem Missionariis sacerdotibus 
e provincia Italica committatur. Mandamus simul, ut novae huius 
curialis aedis pro tempore Parochus, idem semper Sodalitatis Mode- 
rator adnexaeque domus Superior sit. Ut vero huic operi prima per 
Nos in ordinem digestio stabilis fiat, simulque singulare propensae 
voluntatis pignus dilecto filio Petro Benedetti sacerdoti e Congrega- 
tione Missionariorum S. Cordis Iesu exhibeamus, qui tempore mortis 
pii institutoris, et in gravibus difficultatibus quae obitum illius secutae 
sunt, summo studio consuluit ne quid ipsum opus detrimenti caperet, 
eundem, apostolica Nostra auctoritate, praesentium vi, tum Sodalitatis, 
tum templi praefati, Moderatorem eligimus, eundemque suo tempore 
futurum Parochum designamus. Praeterea ipsum Petrum Benedetti ad 
Nostrum beneplacitum pro cunctis dictis operibus specialem Delegatum 
Nostrum ita deputamus, ut idem in omnibus quae spectent ad enun- 
ciata opera, a Nobis dumtaxat dependeat, atque ad Nos et apostolicam 
Sedem solummodo referat. Futuris autem temporibus decernimus, ut 
Moderator Parochus eligatur a Superiore provinciali Missionariorum 
sacri Cordis Iesu de consensu sui Consilii, atque ad sanctam hance 
Sedem pro adprobatione praesentetur. Collatis autem mutuo consiliis, 
idem Superior provincialis memorato Moderatori Parocho, tot e confra- 
tribus suis coadiutores concedet, quot hic ad varia munera implenda 
necessarios iudicaverit. Id vero summopere Nobis cordi est, ut frugifera 
Consociatio a bo. me. religioso viro Victore Jouét condita, in eodem cari- 
tatis spiritu perseveret, atque in eorundem piorum operum exercitatione 
versetur, quae pius fundator intellexit ac statuit: minimeque dubitamus 
quin ipsa opera sapientibus atque actuosis curis commissa sodalium 
Missionariorum sacri Cordis Iesu e provincia Italica, potiora in dies 

incrementa capiant, et tum in Ecclesiae bonum, tum in aeternam chri- 
stiani populi salutem bene vertant. Haec concedimus, mandamus, pre- 
cip*‘mus, decernentes praesentes Litteras Nostras firmas, validas atque 
efficaces semper exstare et manere, suosque plenarios atque integros 
effectus sortiri atque obtinere; illisque, ad quos spectant, sive spectare 
poterunt nunc et in posterum plenissime suffragari; sicque rite iudi- 
candum esse ac definiendum, irritumque et inane fieri, si secus super 
his a quovis, auctoritate qualibet, scienter sive ignoranter, attentari con- 
tigerit. Non obstantibus contrariis quibuscumque. 

Datum Romae apud S. Petrum, sub annulo Piscatoris, die xx ia- 
nuarii Mcmxi, Pontificatus Nostri anno decimo. 


R. Carp. MERRY DEL VAL, 
L. +S. a Secretis Status. 


EPISTOLAE. 
I. 


AD R. P. D. IOSEPHUM A. ARCHAMBEAULT, JOLIETTENSIUM EPISCOPUM, DE 
FLORENTI STATU COLLEGII JOLIETTENSI, GRATULATIONIS ERGO. 


Venerabilis frater, salutem et apostolicam benedictionem. — Tuae 
sane ac decessorum providentiae vigilantiaeque tribuenda quae vel nuper- 
rime relata ad Nos sunt de florenti statu Collegii Joliettensis. Rem, quam 
tantopere in oculis ferimus, cum certis nuntiis comperuimus, laetati in 
Domino sumus, tecumque, venerabilis frater, plurimum gratulati. Neque 
enim quicquam esse arbitramur ex quo Ecclesiae ac civitati spes sup- 
petat uberior, quam ex adolescenti aetate quae sit rite expolita litteris, 
virtute commendabilis. Prosperae huic quidem Collegii fortunae, praeter 
Dei providentis opem, haud parum profuisse censemus, quod Instituti 
disciplinam studiorumque rationem sic volueris temperatas ut, quod 
quisque alumnorum praeoptaverit civilium munerum genus, apte ad 
illud comparetur: qui autem bonam et animi et ingenii ad sacerdotium 
habeant indolem, opportuna iis adsint adiumenta. Ita, Dei beneficio, 
factum ut, ex ingenti alumnorum numero quos Joliettense Collegium 
aluit, bene plures sint qui civitatis bono perutilem dederint, dent ope- 
ram: haud pauci qui, sacerdotio aucti, probabile Ecclesiae exhibeant 
ministerium. Ad Nos quod attinet, nihil profecto tam avemus quam ut 
Collegium idem, non florere modo sine ulla temporis intermissione per- 

gat, sed virtutum atque artium optimarum laude crescat in dies atque 
amplificetur. Quod porro ut feliciter fiat, divina subsidia tibi affluere et 
cupimus, et petimus; eorumdemque auspicem Nostraeque testem bene- 
volentiae apostolicam benedictionem tibi ipsi, venerabilis frater, Insti- 
tuti moderatoribus atque alumnis, universo denique tuo clero ac populo 
propensissima voluntate impertimus. 

Datum Romae apud S. Petrum, die sacra honori Caelitum omnium 
anni memxil, Pontificatus Nostri decimi. 


PIUS PP. X. 


II. 


AD R. P. D. PETRUM E. GARCIA NARANJO, ARCHIEPISCOPUM LIMANUM, CETE- 
ROSQUE PERUANAE REIPUBLICAE EPISCOPOS, POST CONCILIUM AB EI-DEM 
LIMAE CELEBRATUM., 


Venerabiles fratres, salutem et apostolicam benedictionem. — Una 
cum officiosis litteris vestris acta accepimus Limani Concilii, quod haud 
ita pridem, Deo opitulante, celebravistis; et dileximus in illis quidem 
perspectissimae pietatis in Nos vestrae testimonium, in his vero, quae, 
ut nostis, sacrae Congregationi Concilii transmisimus recognoscenda, 
catholicae disciplinae in dioecesibus vestris instaurandae provehendae- 
que studium. 

Laetamur utrumque: nihil enim avemus magis quam eos omnes 
quibuscum apostolici muneris onus communicamus, et coniunctissimos 
Nobis, et sui cuiusque gregis diligentissimos cernere: utrimque quippe 
suppetit bene sperandi facultas. Quae quidem, venerabiles fratres, 
dicere vix attinet, eo profecto erit uberior quo sanctiorem et ad omne 
opus bonum instructum habueritis clerum. Hortamur igitur atque obse- 
cramus in Domino, ut cleri disciplinae antiquissima sit vobis cura, in 
primisque ut adolescentes in oculis habeatis qui in sacris Seminariis 
in ecclesiarum vestrarum spem succrescunt: horum enim recta insti- 
tutio cum dioecesum fortuna, ut probe scitis, coniungitur maxime. 

Qua quidem in re fidelium vestrorum bono egregie vos consuluisse 
putate, cum, hortatu Nostro, provinciale Seminarium istic condendum 
curavistis: sed eo etiam diligentius utiliusque consulueritis, si Urbano 
Collegio Pio Latino Americano instituendos tradideritis delectos ex sin- 
gulis dioecesibus clericos, in quibus ingenii diligentiaeque laus maiorem 
spem faciat sacerdotum qui futuri sint, praesertim in docendi munere, 

peritiores. Auctores vobis sumus, venerabiles fratres, usu vos experturos 
desideriis hisce Nostris nonnisi cum maximo emolumento paruisse. 
Quas enim iidem clerici, Roma altrice ac magistra, sibi compararint 
doctrinae virtutisque opes, eas, ad sua reversi, religioni patriaeque util- 
lime impendent. Vestra igitur haud sinat diligentia Nos, vel post insti- 
tutum provinciale Seminarium, desiderare Romae, ut modo facimus, 
Peruanos clericos. Ad rem, non improvide, si opus fuerit, vos facturos 
scitote, sieorum numerum minueritis qui aere aluntur vel huius ipsius 
Seminarii, vel ceterorum quae cuiusque dioecesis sunt propria, ut 
nimirum subsidia suppetant iis impertienda quos dignos, prae ceteris, 
iudicaveritis qui Romam studiorum causa mittantur. - Sed haec vix 
attigisse satis sit: novimus enim studia atque officia vestra, ex iisque 
nihil Nos non consecuturos confidimus, 

Auspex interea divinorum munerum Nostraeque testis benevolen- 
tiae apostolica sit benedictio, quam vobis, venerabiles fratres, clero ac 
populo cuique vestrum tradito, peramanter in Domino impertimus. 

Datum Romae apud S. Petrum, die ianuarii Mcmxim, Ponti- 
ficatus Nostri anno decimo. 


PIUS PP. X. 


AD R. P. D. IOSEPHUM ANGELUCCI, EPISCOPUM CIVITATIS PLEGIS, EIUSDEMQUE 
DIOECESEOS CLERUM UTRUMQUE, QUI BEATISSIMO PATRI SINGULARIS 
VENERATIONIS ADHAESIONISQUE SPECIMEN EXHIBUERUNT. 


Venerabilis frater ac dilecti filii, salutem et apostolicam benedi- 
ctionem. — Gratae Nobis vehementer vestrae litterae. Inest in iis sua- 
vissima pietatis atque absoluti immutabilisque obsequii in Nos signilicatio ; 
cuius praebendae singulis occasionem dedisse comperimus verba, gravis- 
sima equidem ac moeroris plena, quibus cum affari non multo ante 
contigit sacerdotes Unionis Apostolicae, conquesti apud eos sumus 
prava nonnullorum sacerdotum exempla qui Sedis apostolicae dicto 
minus sunt audientes. Deus, omnium auctor bonorum, hance tam bonam 
mentem perpetuo vobis tueatur, dilecti filii: ea profecto nihil optatius 
Nobis, vobis nihil utilius. Et utinam adsimilem referrent ac foverent 
animo reliqui ad unum omnes sacerdotes! quot offensiones populis, quot 
Nobis minuerent aegritudinis causas; quanto melius vocationi suae san- 
ctae responderent! 

Ad vos quod attinet, venerabilis frater ac dilecti filii, pro delatis 
officiis gratias habete Nostras; habete et apostolicam benedictionem, 
quam testem benevolentiae Nostrae ac caelestium munerum conciliatri- 
cem, unicuique vestrum, vestris insuper gregibus, peramanter in Domino 
impertimus. 

Datum Romae, apud S. Petrum, die viii februarii mcmxi, Ponti- 
ficatus Nostri anno decimo. 


PIUS PP. X. 


SUPREMA 8. CONGREGATIO S. OFFIC 


(Sectio pe [NDULGENTIIS) 


DECRETUM 


CIRCA MISSAS TRICENARIAS GREGORIANAS ET ALTARIA ITEM GREGORIJANA. 


Supremae S. Congregationi S. Officii sequentia exhibita sunt dubia 
de Missis triginta quae Gregorianae nuncupantur, nec non de Altaribus, 
tum ecclesiae 8. Gregorii in Monte Coelio Urbis, tum alibi exsistentibus, 
quae ad instar illius appellata sunt Gregoriana: 

|. Utrum sit necessarium quod Missae triginta, quae Gregorianae 
appellantur, celebrentur triginta diebus continuis sine interruptione? Et 
quatenus affirmative: 

II. Utrum in casu satisfaciat sacerdos, qui eadem die bis vel ter, 
vel per se (v. gr. die Natalis Domini) vel per alios, celebrationem reassu- 
mat, ita ut triginta dierum spatio Missae omnes celebrentur? Et quatenus 
negative: 

[If. Utrum idem sacerdos teneatur alium sibi substituere celebra- 
turum Missam aliquam tricenariam? 

IV. Utrum quis satisfaciat obligationi curandi tricenarium Grego- 
rianum, si pluribus sacerdotibus triginta Missas Gregorianas distributas 
committat, eadem die vel paucorum dierum spatio omnes celebrandas ad 
dictam intentionem ? 

V. Utrum diebus in tricenario occurrentibus, in quibus Missa de 
requie a rubricis permittitur, ipsa legi debeat ad onus tricenarii Grego- 
riani satisfaciendum ? 

VI. Utrum Altare S. Gregorii in Monte Coelio de Urbe sit vere ac 
proprie privilegiatum ? 

VII. Quaenam requirantur conditiones ad obtinendum privilegium 
Altaris Gregoriani « ad instar » ? 

VIII. Utrum concedatur privilegium personale Altaris Gregoriani 
« ad instar »? Et quatenus negative: 

IX. Quid dicendum de concessionibus Altaris Gregoriani personalis 
forsitan iam factis? 

Quibus dubiis mature perpensis, Emi Patres una mecum Generales 
Inquisitores, feria IV, die 11 decembris 1912, dixerunt: 

Ad I. Affirmative, prout in decisis a S. Congregatione Indulgen- 
tiarum, die 14 ianuarii 1889. 

Ad Il. Negative. 

Ad II]. Affirmative. 

Ad IV. Negative. 

Ad V. Negative; poterit tamen laudabiliter legi, pietatis gratia erga 
defunctum, diebus quibus licet et decet. 

Ad VI. Affirmative, iuxta Rescriptum ex audientia Ssihi, diei 18 fe- 
bruarii 1752. 

Ad VII. Deinceps Altaria Gregoriana non esse concedenda. 

Ad VIII. Negative. 

Ad IX. Habeantur ut merae concessiones Altaris personalis simpli- 
citer privilegiati. 

Et feria V, die 12, iisdem mense et anno, Ssthus D. N. D. Pius div. 
Prov. Pp. X, in solita audientia R. P. D. Adsessori S. Officii impertita, supra 
relatas Emorum Patrum resolutiones benigne adprobare dignatus est. 


M. Carp. RAMPOLLA. 


L. S. 


+ D. Archiep. Seleucien., Ads. S. 0. 

SACRA CONGREGATIO. CONCILI 


BISMARCKIEN. er ALIARUM. 


INCARDINATIONIS, 


(Per summaria precum). 


Delegatus Apostolicus in Republica Washingtonien. H. S. C. retulit, 
die 30 maii 1912, quae sequuntur: 

« Il Vescovo di Bismarck, Mons. Wehrle, O. S. B., mi scriveva, in 
« data 20 corrente, quanto segue: “ Nel fascicolo dello scorso marzo del- 
« Acta Apostolicae Sedis, si trova una decisione della S. Rota, in cui si 
« asserisce che il giuramento é@ necessario per la validita della incardi- 
« nazione. Mi consta che in questa diocesi molti sacerdoti furono incar- 
« dinati senza prestare il giuramento all’ atto della incardinazione. Cid 
« posto, chiedo: 1° Ha il vescovo il diritto di dichiarare che tali incar- 
« dinazioni sono invalide? 2° Quatenus affirmative; devono i sacerdoti 
« che furono cosi invalidamente incardinati, ritornare alla diocesi dalla 
« quale furono escardinati? 3° Pud obbligarsi il vescovo che li escardind 
«a riceverli di nuovo nella sua diocesi? ,,. 

« E da ritenersi per certo che anche in molte altre diocesi degli 
« Stati Uniti, siano stati ineardinati saeerdoti senza far loro emettere il 
« giuramento richiesto dalla Costituzione Speculatores e dal decreto A 
« primis, e che i vescovi intendano valersi di tale omissione per disfarsi 
« di quelli che non hanno fatto buona prova. Come pure si possono 
« facilmente prevedere le questioni che sorgerebbero se i vescovi si geci- 
« dessero a cid fare. 

« Tutto considerato, mi @ sembrato opportuno sottomettere i quesiti 
« del vescovo di Bismarck a cotesta sacra Congregazione, con preghiera 
« di dare quella risposta e di emanare quelle disposizioni che giudichera 
« convenienti ». 

Super praemissis exquisitun fuit R. P. Consultoris votum, quod 
nunc typis impressum ad EE. VV. huic folio adnexum mittitur. 

Quare, ete. 

Et Emi Patres, in congregatione plenaria diei 44 decembris 1912, 
rescribendum censuerunt: 
Ad I. Attentis omnibus, negative. 
Ad II. et III. Provisum in primo. 
Romae, e Secretaria S. C. Concilii, die 31 ianuarii 1913. 


I. Grazioli, Subsecretarius. 


Votrum CoONSULTORIS. 


1. Occasione sententiae a S. Romana Rota prolatae die 9 ianua- 
rii 1912, ae publicatae in Act. Apost. Sedis, vol. IV, pag. 249 seq., circa 
valorem incardinationis clerici in aliquam dioecesim, quae declarata est 
invalida ob defectum formae praescriptae in decreto A primis huius 
S. C., ab episcopis Americae septentrionalis dubitari coeptum est de 
valore aliarum incardinationum in illis dioecesibus factarum, in quibus 
omnia et singula decr. A primis requisita non fuerunt observata, prae- 
sertim iuramentum ab incardinando emittendum. 

2. Nominatim episcopus Bismarckiensis ad Delegatum apostolicum 
Washingtoniensem ea de re scripsit, referens in sua dioecesi plures adesse 
sacerdotes qui in eam incardinati sunt quin praescriptum iuramentum 
praestiterint, atque inde a Delegato apostolico triplici dubio responsum 
postulabat: 

I. An episcopus ius habeat declarandi invalidas tales incardina- 
tiones. 

II. Quatenus affirmative, an sacerdotes ita invalide incardinati 
debeant reverti ad dioecesim ex qua excardinati fuerunt. 

IIf. An episcopus qui excardinationem dedit, possit obligari ad 
illos recipiendos, 

Quae dubia a memorato Delegato apostolico ad hune S. O. fuerunt 
transmissa, hoe addito opportuno monito: « E da ritenersi per certo che 
« anche in molte altre diocesi degli Stati Uniti, siano stati incardinati 
« sacerdoti senza far loro emettere il giuramento della Costituzione Spe- 
« culatores e del decreto A primis, e che i vescovi intendano valersi di 
« tale omissione per disfarsi di quelli che non hanno fatto buona prova ». 

3. Ut breviter circa proposita dubia meum votum promam, quod ad 
primum quaesitum attinet, res videtur pendere ab illa quaestione, utrum 
modus incardinationis decreto A primis praescriptus, sit substantialis, 
ita ut incardinatio aliter facta non teneat. Sententia quidem S. Rotae in 
citata causa Londonensi, quae hisce dubiis occasionem praebuit, hoc pro 
certo videtur habere, quippe hoc ipsum tamquam fundamentum iuri- 

dicum decisionis allegatur. Non omnes quidem rationes ibidem adductae 
eamdem videntur habere vim probativam, sed de re ipsa non videtur 
posse esse dubium, quin in memorato decreto A primis, licet desint 
expresse clausulae irritantes, incardinatio aliter quam numero secundo 
praescribitur facta, penitus irritetur. 

Nam profecto in foro ecclesiastico non absolute recepta est R. I. 64, 
in Sext. prout sonat: « Quae contra ius fiunt, debent utique pro infectis 
« haberi »; sed potius attendendum est principium Innocentii IIT, cap. 16, 
X, De regular. (III, 31): « Multa fieri prohibentur, quae si facta fuerint, 
« obtinent roboris firmitatem » scil. si desit expressa clausula irritans 
(D’Annibale, Theol. mor., v. I, n. 210, not. 4; Wernz, us Decret., v. I, 
n. 50, not. 35, n. 110; Reiffenstuel, in tit. II, De Const., n. 246 sq.; Suarez, 
De legibus, lib. V, c. 25, c. 29, n. 4, 5). 

4. At pariter omnes Auctores conveniunt quod, quando lex eccle- 
siastica praescribit formam actus, ea non servata, actus, sua forma 
carens, irritus est. D’Annibale, loc. cit., n. 210, 211, 213. Ita Reiffenstuel, 
loc. cit., n. 243: « Irritatio actus alia est implicita, alia explicita. Et 
« quidem irritatio explicita dicitur, quae fit verbis claris et expressis, 
« ut si lex dicit: “si secus fiat, omni careat robore firmitatis ,,, c. Decet, 
« § fin., De Immunit. Eccl., in Sext., aut “irritum sit et inane,,. Clem., 2, 
« De rebus Eccl. non alien. - Irritatio implicita est, quae fit per verba 
« aequipollentia, ut fit quando certa forme ‘praescribitur actui sive con- 
« tractui. Nam quia forma dat esse rei, consequenter ea deficiente cor- 
« ruit actus ». 

5. Porro decretum A primis, n. 2, sensu obvio intellectus, formam 
actus praescribit, in eum praecise finem ut controversiis et abusibus 
occurreretur, ut ibidem dicitur, quae praecedenti tempore passim orie- 
bantur ex non observatis cautionibus in decreto pro futuro tempore 
statutis; qui finis cum minime obtineretur per legem mere praecipientem, 
prona est consequentia, legislatorem, dum actus solemnia praescripsit, 
eiusdem formam assignasse. 

6. Concilium quidem plenarium Baltimorense [II pro Statibus Foe- 
deratis Americae septentrionalis admiserat praeter incardinationem for- 
malem, aliam praesumptam (n. 66), quae habetur dum episcopus cle- 
ricum excardinatum ab alia dioecesi et in sua admissum post triennium 
vel quinquennium probationis (quod debet praecedere incardinationi 
formali, ibid., n. 63), omiserit actum formalis incardinationis, seu incar- 
dinationis decretum. 

At post publicatum decretum A primis ortum est dubium, an per 
illud fuerit derogatum memoratae dispositioni Conc. plen. BalJtimorensis; 

quod dubium ab hoc S. O. fuit decisum (Acta Sanctae Sedis, vol. 39, 
pag. 486 sq.). Sed maximi momenti est accurate referre ipsum dubium 
eiusque solutionem. Dubium ergo fuit ita propositum: 

« Si domanda se in forza del detto decreto del Concilio, il quale 
« richiede I’ incardinazione in scriptis, sia restato annullato il decreto 
« del Concilio di Baltimora, che ammette Il’ incardinazione presunta, ed 
« in caso affermativo, se detta legge abbia vigore retroattivo riguardo 
«a casi quando il triennio o quinquennio di prova, secondo il detto 
« Concilio di Baltimora (n. 62, 63), sia gid spirato prima dell’emanazione 
« del citato decreto della S. C. del Concilio ». 

Et responsio fuit: « Ad I: affirmative, ad II: negative ». 

7. Per talem decisionem quoad ius particulare per Conc. Baltimo- 
rense inductum, solum constat fuisse illi iuri derogatum relate ad admis- 
sionem incardinationis praesumptae seu sine documento scripto factae 
post certos annos probationis in sacro ministerio: « Qui eo elapso tem- 
« pore, ut ibi statuitur, clericum qui dioecesi adscribi petierat, nec for- 
« maliter admittit nec admittere plane diserteque recusat, iure praesu- 
« mitur adscripsisse ». 

At quoad alteram incardinationem ordinariam et formalem in eodem 
Concilio Baltimorensi admissam ac variis cautionibus munitam ac 
sapienter ordinatam, ex memorata decisione huius S. C. non constat 
praefatum decretum Baltimorense fuisse abrogatum. Sane decretum 
A primis, de incardinatione agit in ordine praesertim ad Ordines reci- 
piendos; decretum vero Baltimorense refertur ad sacerdotum incardina- 
tionem, quae ibidem apte ordinatur requisitis etiam pluribus conditio- 
nibus (v. gr. quoad probationem praemittendam), quam quae decreto 
A primis exiguntur. Scripto enim fieri praecipitur, et solum difficultas 
in casu fit quoad emissionem iuramenti ad instar Constitutionis Specu- 
latores, quod in pluribus casibus dicitur fuisse omissum. Iam vero defe- 
ctus solius iuramenti non videtur certo invalidam reddere incardinatio- 
nem; nam argumenta quibus id probat Rota in citata causa Londonensi 
non sunt convincentia, iuramentum namque in Const. Speculatores non 
requiritur ad valide acquirendum domicilium, quae est res in iure inau- 
dita, sed ad acquirendum domicilium qualificatum quod requiritur ut 
episcopus legitime ordinet subditum ratione domicilii. At hic agitur de 
incardinatione sacerdotis iam ordinati, relate ad quam iuramentum potius 
simpliciter praecipitur, seu imponitur ut obligatio suscipienda ab incar- 
dinando, non exigitur ut conditio sine qua non ad valorem incardi- 
nationis. Qua in hypothesi iuramentum potius videtur dicendum esse 
implicite inclusum in ipsa incardinatione; quemadmodum votum casti- 

tatis implicite includitur ex lege Ecclesiae in susceptione primi Ordi- 
nis sacri. 

8. Praeterea illa causa Rotae refertur ad dioecesim Canadiensem, 
in qua non viget ius Cone. plenarii Baltimorensis, quod vim habet in 
solis dioecesibus Statuum Foederatorum, pro quibus illud ius fuit spe- 
cialiter recognitum a S. C. de Prop. Fide. 

9. Insuper, ad maiorem abundantiam iuramentum, etsi fuerit omis- 
sum in actu incardinationis, ex iure particulari dioecesum Statuum 
Foederatorum, ipso iure suppletur. Nam ibidem generatim ordinatio fit 
titulo missionis; porro ipsum Concilium Baltimorense n. 66 statuit in 
taliter ordinato: Iuramentum praestitum in aliena dioecesi censetur pro 
nova esse servandum. lam vero in hypothesi talis dispositionis, obligatio 
iuramenti, etsi in actu incardinationis expresse non emissi, adest; ac 
proinde in casu non deest etiam in hac parte substantia rei praescriptae. 

10. Dum ergo quaeritur an episcopus possit declarare invalidas 
incardinationes factas non praestito iuramento: cum ex disputatis illae 
incardinationes quoad alia, quae sola videntur esse substantialia, sint 
factae ad normam decreti A primis, immo observatis etiam aliis con- 
ditionibus in Concilio Baltimorensi requisitis; et iuramentum ex dictis 
aequivalenter saltem adsit; putarem respondendum: negative. . 

11. Nota: Quodsi argumenta facta non convincerent, putarem tamen 
interim, dum expectatur novus Codex, in quo sine dubio de hac re cura- 
bitur, spectata perturbatione quae ex responso affirmativo ex relatione 
Delegati apostolici induceretur, potius abstinendum esse a tali responso 
affirmativo dando. 

12. II-[1]. Cum secundum et tertium dubium dependeant a responso 
affirmativo dato in primo; si huic detur propositum responsum nega- 
livum, consequenter ad II et III esset respondendum: provisum in primo. 

13. Aliquid tamen in particulari de II et II] dubio videtur esse 
directe proponendum. 

Sane licet verum esset incardinationes de quibus in casu agitur, 
validas non fuisse, non inde sequeretur sacerdotes ita invalide incar- 
dinatos debere reverti ad dioecesim ex qua excardinati fuerunt, aut 
absolute et simpliciter posse cogi eorum episcopum ad illos recipiendos. 

Nam primo uullibi est prohibitum in iure, ne sacerdos aliquis de 
consensu proprii Ordinarii suum ministerium praestet in aliena dioecesi 
ab huius episcopo admissus; quin potius est positive permissum, ut 
unus Ordinarius alteri indigenti subsidium sacrorum ministrorum prae- 
bere possit. Nec est necesse ad hoc demonstrandum, ut recurratur ad 
ius commune, cum habeamus hac in parte ius particulare illius regionis 

a Cone. plen. Baltimorensi sancitum et a sancta Sede recognitum; ita 
namque in memorato Conc. n. 69 edicitur: « Quae de sacerdotum excor- 
« poratione et in aliam dioecesim adscriptione definivimus, nullatenus 
« obstant consuetudini, iuxta quam episcopi sacerdotes, si qui in sua 
« dioecesi satis abundent, egentioribus dioecesibus ad auxilium in cura 
«animarum ferendum pro longiore etiam tempore concedunt. Quem 
« morem, uti zeli apostolici indicium, S. Sedes commendavit » (Jnstr. 
S. C. C. ad Conv. Epp. Prov. Mediol. 1849). 

Ergo debitum revertendi non habet per se sacerdos male incardi- 
natus, sed potius ius est episcopo proprio eum revocandi, quam tamen 
revocationem non debet facere nisi observata aequitate naturali. Quae 
aequitas non servaretur, si eum revocatum haberet in sua dioecesi 
otiosum ac sine mediis congruae sustentationis, dum in dioecesi in qua 
male incardinatus est, ob defectum alicuius requisiti essentialis, naviter, 
approbante eius dioecesis episcopo, in salutem animarum laboraret. Qua 
in hypothesi obligatio revertendi ad propriam dioecesim pro tali sacer- 
dote asserta, in ipsius sacerdotis damnum et in detrimentum salutis ani- 
marum redundaret. Atque haec quoad secundum dubium in hypothesi 
quod primo daretur responsum affirmativum, seu incardinationes in casu 
invalidae declararentur. 

14. Quod vero attinet ad tertium, seu ius episcopi male incardi- 
nantis sacerdotem remittendi, et consequens inde obligatio episcopi 
proprii eum recipiendi, res etiam videtur decidenda non spectato tan- 
tum stricto iure, sed etiam secundum naturalem et canonicam aequi- 
tatem. 

Sane de stricto iure remittendi ad suam dioecesim sacerdotem non 
rite incardinatum non potest esse dubium. At summum ius non raro 
est summa iniuria, et aequitas naturalis et canonica postulat ut qui 
sentiat commodum sentiat etiam incommodun, nec beneficia grato animo 
accipiuntur si pro bonis acceptis retribuantur mala. 

Porro vidimus esse actum caritatis et zeli a S. Sede commendatum, 
si episcopus qui sacerdotibus abundat, alteri episcopo indigenti aliquem 
sacerdotem seu operarium concedit. Si ergo hic esset casus in Statibus 
Foederatis, circa quem proponitur dubium, evidenter violaretur naturalis 
et canonica aequitas ab illo episcopo qui ab alio in auxilium curae 
animarum postulasset sacerdotem, atque sacerdotem ita obtentum vellet 
solum retinere quamdiu ipsi inservit, et ad proprium episcopum remittere 
quando non inserviat: et quod peius esset, si post plurimos annos lauda- 
bilis servitii, tum demum remitteret ad proprium episcopum, cum sacer- 
dos, aut lapsus est in delicta, aut saltem difficilis conditionis factus fuerit. 

15. Ergo in hypothesi, quod [{ dubio non daretur propositum 
responsum negativum, in tertio dubio non esset dandum responsum 
simpliciter affirmativum, sed esset respondendum: affirmative, servata 


tamen naturali et canonica aequitate. 
Atque haec habui quae circa proposita dubia dicerem, salvo meliori 


iudicio. 
Petrus Vipat, S. I., Consultor. 


8. CONGREGATIO DE PROPAGANDA FIDE 


DECRETUM. 


PRAEFECTURA APOSTOLICA DE KAFFA MERIDIONALI ERIGITUR. 


Quo uberes salutis fructus in Apostolico inter populos Galla Vica- 
riatu adhue suscepti laetius in dies augeantur, cumque propitia dila- 
tandae fidei ibidem non desint auspicia, opportunum consilium visum 
est ab eodem Apostolico Vicariatu, curis concredito Ordinis Minorum 
Capuccinorum, territorium ad occidentales oras, dissito tractu iacens, 
distrahere ac in separatam missionem erigere. Emi itaque Patres sacrae 
huius Congregationis Christiano Nomini Propagando, in plenariis comitiis 
die 20 vertentis mensis ianuarii habitis, novam Apostolicam Praefecturam, 
de Kaffa meridionali nuncupandam, alumnisque Instituti Taurinensis a 
Consolata pro missionibus ad exteros tradendam, erigere censuerunt, 
sequentibus statutis limitibus: 

Ad Boream Baro flumen a confiniis anglo-aethiopicis ad eius fontes 
in monte Secia, deinde flumen Goggeb a fontibus ad eius influxum in 
Omo, et latitudinis gradus qui, exinde procedens, pervenit usque ad 
montes Arussi. 

Ad Orientem displuvium aquarum inter flumina quae hine in lacus 
Margherita, Ciamd et Stefania, illine in Indicum Oceanum influunt. 

Ad Meridiem linea quae coniungit praedicti displuvii terminum cum 
litore orientali laci Rodolfo ubi a 4° latitudinis borealis gradu secatur. 

Ad Oécidentem demum priores fines Apostolici inter populos Galla 
Vicariatus, nune per praesens decretum innovantur et ad confinia civilia 
anglo-aethiopica, inter lacum Rodolfo et flumen Baro interiecta, pro- 


feruntur. 
Quam sententiam Sstho Domino nostro Pio, div. prov., Pp. X per 


infrascriptum eiusdem S. Congregationis Secretarium, in audientia die 27 

praefati mensis habita, relatam, Sanctitas Sua in omnibus adprobavit ra- 
tamque habere dignata est ac praesens ea de re Decretum confici mandavit. 


Datum Romae ex aedibus S. Congregationis de Propaganda Fide, 
die 28 ianuarii, anno 1913. 


Fr. H. M. Carp. Gorri, Praefectus. 
L. S. 


C. Laurenti, Secretarius. 


CONGREGATIO RITUUM 


I. 
DECRETUM 


DE CAUSIS SERVORUM DEI PROCEDENTIBUS PER VIAM CASUS EXCEPTI, QUA- 
RUM DISCUSSIO, EDITO DECRETO « CUM IN AGENDIS » 11 NOVEMBRIS 1912, 
SUSPENSA FUIT DE MANDATO SANCTISSIMI. 


Edito Decreto Cum in agendis die 11 novembris superioris anni, 
quo sanctissimus Dominus noster Pius Papa X iudicialem ordinem san- 
civit servandum in Causis Servorum Dei procedentibus per viam Casus 
excepti, cum Sanctitas Sua mandasset, ut suspensae manerent Causae 
omnes eius generis quae apud sacrorum Rituum Congregationem agi 
coeperant, non exclusa Causa Servi Dei Isnardi ex Ordine Praedicato- 
rum, Beati nuncupati, donec ipsa Sanctitas Sua eminentissimo Cardinali 
eidem Congregationi Praefecto, vel eiusdem Congregationis Secretario, 
mentem suam aperiret: cumque interea nonnulli Postulatores per infra- 
scriptum Secretarium supplicibus votis ab ipso sanctissimo Domino 
nostro quaesissent, an sibi liceret prosequi Causas ante memoratum 
Decretum inchoatas, easque ad finem perducere veteri procedendi ordine 
servato; Sanctitas Sua negativum dedit responsum. 

Ex speciali vero gratia concedendum esse duxit, ut resumi possint 
illae Causae quae, quamvis tractatae iam fuerint apud sacrorum Rituum 
Congregationem, nondum tamen ad exitum pervenerunt per approba- 
tionem vel confirmationem Sanctitatis Suae: et illae praeterea quarum 
positiones typis impressae traditae fuerunt Promotori Fidei ante pro- 
mulgationem Decreti memorati, iuxta elenchum ab ipso Promotore 


confectum et sacrae Rituum Congregationis Secretario exhibitum; quae 
Acta, vol. V, n. 2. — 15-2-913. 

omnes ita pertractandae erunt, ut quadam indulgentia et moderatione 
adhibita, eiusdem Decreti substantia omnino servetur, hoc tamen pacto ut: 

1. Non procedatur ad ulteriora, uisi peractis, more solito, perqui- 
sitione et revisione scriptorum, si quae sint. 

2. Si post revisionem scripta approbata fuerint, in Congregatione 
Ordinaria discutiatur Dubium, nisi discussum iam fuerit, « An sententia 
lata ab Ordinario super Casu excepto confirmanda sit ». Cuius Dubii 
favorabilis resolutio erit, vel « Confirmandam esse sententiam, ita ut ad 
ulteriora procedi possit », vel « Sufficienter constare de Casu excepto, ut 
ad ulieriora procedi possit », prout res tulerit. 

3. Secretarius favorabilem Congregationis resolutionem, ut supra, 
Sanctissimo referat cum rationum momentis, in compendium redactis, 
quibus suffragatores innixi sunt; quam Pontifex, si ei visum fuerit, aucto- 
ritate Sua confirmabit, iuxta ea quae Ipse constituit in Decreto Cum in 
agendis. Declarat autem Sanctitas Sua vim huius confirmationis, prout 
ex eodem Decreto eruitur, non eam esse ut censeatur Pontifex illico 
permitlere cultum Servi Dei, sed tantum facultatem facere ut ad ulte- 
riora procedatur: cum enim agatur de antiquissimis Causis, eadem San- 
ctitas Sua non intendit cultum approbare, nisi iudicialiter constiterit de 
fundamento rationabili cultus nempe de virtutibus Servorum Dei. 

4. Si Sanctissimus hane confirmationem addiderit, mandetur Ordi- 
nario, onerata eius conscientia, ut sacrorum Rituum Congregationi signi- 
ficet, an eo loci vigeat fama de sanctitate vitae et virtutibus et miraculis 
Servi Dei, et quae opera virtutum praecipua a fidelibus, ex traditione. 
Servo Dei tribuantur; vel an fama sit de martyrio eiusque causa e! 
signis. Postulator autem syllogem virtutum ipsius Servi Dei cum instru- 
mentis, et documentis historicis illius virtutes probantibus tradat Pro- 
motori Fidei, qui pro rei veritate relationem faciat; eaque typis impressa 
eminentissimis PP. Cardinalibus et Praelatis Officialibus distribuatur. 
Si eminentissimi Cardinales in Congregatione Ordinaria, audito voto 
Praelatorum Officialium, decernendum censuerint, constare de virtutibus 
Servi Dei in gradu heroico, eorum resolutio Sanctissimo referatur, ut 
videat utrum cultus Servo Dei praestitus, sit confirmandus necne. 

5. In ceteris omnibus Causis huius generis Decretum diei 11 novem- 
bris 1912 ut supra, religiose servetur. 

Atque ita servandum Sanctitas Sua censuit, decrevit et mandavit 
hac die 31 ianuarii 1913. 


Fr. S. Carp. Martinevu, Praefectus. 


L. #88. 
® + Petrus La Fontaine, Ep. Charystien., Secretarius. 

I. 
DECRETUM seu DECLARATIO 


CIRCA RUBRICAS TIT. X, NUM. 2 gr 5 DE MISSIS VOTIVIS ET « DE REQUIE ». 


In nova Rubrica Constitutioni Pianae Divino afflatu adiecta Tit. X, 
num. 2 et 5, « prohibentur Missae votivae privatae seu lectae pro 
« defunctis, in feriis Quadragesimae, Quatuor Temporum, II. Rogatio- 
« num, in vigiliis, et in feria in qua anticipanda vel reponenda est Missa 
« Dominicae: in Quadragesima vero permittuntur Missae privatae defun- 
«ctorum tantum prima die cuiuscumque hebdomadae libera in kalen- 
« dario ecclesiae in qua Sacrum celebratur ». 

Nune vero ad dirimendas quaestiones nonnullas huic S. Congre- 
gationi propositas circa applicationem praefatae Rubricae quibusdam 
Missis votivis privilegiatis tum in Ecclesia universali, tum certis in locis 
per Indultum apostolicae Sedis concessis, firmis manentibus legibus et 
privilegiis Missas solemnes seu in cantu respicientibus, quoad Missas 
privatas lectas sequentia decernuntur et declarantur: 

I. Privilegium Missae votivae lectae, de speciali gratia nonnullis 
Sanctuariis concessum, ita ut celebrari possit in duplicibus I. et II. classis, 
seu etiam II. classis tantum; et privilegium Missae votivae Ss. Cordis 
Iesu in prima feria VI cuiusque mensis, permanent in suo robore, etiam 
in feriis et vigiliis per dictam rubricam exclusis, . 

II. Privilegium Missae votivae lectae aliquibus Sanctuariis aut aliis 
ecclesiis vel communitatibus regularibus quocumque modo et titulo 
concessum, ita ut celebrari queat tantummodo in duplicibus maioribus 
et minoribus, et exclusis feriis, vigiliis et Octavis privilegiatis, sic erit 
deinceps applicandum, ut dictae Missae votivae lectae prohibitae sint in 
omnibus feriis in praefata rubrica enumeratis. Loco tamen huiusmodi 
Missae votivae, extra feriam IV Cinerum, hebdomadam maiorem et 
vigilias Nativitatis et Pentecostes, adiungi poterit oratio ipsius Missae 
votivae, vel in Missa de die post orationem feriae seu vigiliae, vel in 
Missa de feria seu vigilia ante alias orationes. Quod si adsit specialis 
concursus populi, unica Missa lecta ex praedictis Missis votivis cele- 
brari poterit, quoties Missa in cantu commode haberi nequeat, 


III. Privilegium Missae votivae lectae pro sponsis ita erit appli- 
candum, ut liceat, extra tempus clausum, haec Missa dici etiam in prae- 
dictis feriis et vigiliis. 

IV. Privilegium Missae pro defunctis lectae aliquibus locis vel Ordi- 
nibus concessum ita ut bis vel ter in hebdomada celebrari possit etiamsi 
occurrat aliquod duplex maius vel minus, in posterum ita erit appli- 
candum, ut intelligatur tantummodo concessum pro diebus in quibus 
non occurrat aliqua feria aut vigilia, ut supra. Quapropter in huiusmodi 
feriis vel vigiliis Missae lectae pro defunctis semper prohibitae sunt, 
exceptis Missis in die obitus vel pro die obitus, in ecclesiis ubi cele- 
bratur funus alicuius defuncti cum Missa in cantu; item excepta unica 
Missa quae pro defuncto paupere celebrari potest iuxta decretum 
9 maii 1899, n. 4024; item Missis quae in sepulcretis celebrantur, ad 
normam decreti 19 maii 1896, num. 3903; item exceptis Missis lectis in 
prima die libera uniuscuiusque hebdomadae in Quadragesima iuxta 
novas rubricas. - Ex indulgentia vero sanctae Sedis habentur adhuc 
valida, donec expirent, Rescripta quinquennalia, aliquibus dioecesibus 
et provinciis religiosis exteris nuper concessa, celebrandi bis in hebdo- 
mada Missas lectas de Requie in die obitus seu depositionis, tertio, 
septimo, trigesimo et anniversario. 

Contrariis non obstantibus quibuscunque, die 8 februarii 1913. 


Fr. S. Carp. Praefectus. 


L. 4 S. 
+ Petrus La Fontaine, Episc. Charystien., Secretarius. 


SACRA ROMANA ROTA 


LIMBURGEN. 


NULLITATIS MATRIMONII[ (TEICHERT-WI LH ELM). 


Pio Papa X feliciter regnante, Pontificatus Dominationis suae anno 
decimo, die 2 mensis ianuarii 1913, RR. PP. DD. Fridericus Cattani, 
Antonius Perathoner, Ponens, et losephus Alberti, Auditores de turno, in 
causa Limburgen. - Nullitatis Matrimonii, inter Aemilium Iacobum Tei- 
chert appellantem, repraesentatum per legitimum procuratorem eax offi- 
cio deputatum, sac. Carmelum Conte, advocatum, et Elisabetham Wilhelm, 
contumacem, interveniente et disceptante in causa Vinculi Defensore ex 
officio, sequentem tulerunt definitivam sententiam. 


Aemilius Iacobus Teichert, civis catholicus vici Lorsbach, semper, 
ut ipse narrat, ex quo de nuptiis cogitare coepit, propter peculiares 

circumstantias, firmissimam habuit voluntatem nonnisi cum _ virgine, 
nunquam vero cum persona iam deflorata, matrimonium ineundi. 

Qua de causa cum mense novembri 1907, post initas secundas 
nuptias matris suae, solus in domo exsistens, de matrimonio contrahendo 
cogitaret, puellam sibi optime commendatam, Elisabetham seu Elsam 
Wilhelm, quam tamen iam cum alio iuvene de matrimonio ineundo 
tractavisse sciebat, sic allocutus est: « Elsa, ego numquam puellam 
« ducam quae iam cum alio commercium carnale habuit. Habuistine 
« hoc? » Respondit ipsa: « Non, numquam ». 

Cui assertioni fidem exhibuit lacobus noster nec postea hac de re 
inter sponsos sermo fuit. Die 1 februarii 1908, matrimonium in ecclesia 
parochiali, dispensatione supra impedimento mixtae religionis (Elsa enim 
protestanticae adhaerebat religioni) rite obtenta, celebratum est. Sed ecce 
post tres fere menses - sub fine mensis aprilis - mulier marito vespere 
ex officina domum redeunti sponte confitetur, se ex copula cum quodam 
Hahn, fabro, gravidam esse. Quo: audito, Teichert illico, eodem adhuc 
vespere, mulierem e domo sua expulit: mox etiam a tribunali civili 
annullationem contractus civilis petiit, et die 5 ianuarii 1909 obtinuit. 

Qua obtenta, Curiam quoque episcopalem Limburgensem adiit, 
rogans ut matrimonium suum cum Elsa, etiam quoad vinculum, nullum 
declararetur, sive ex errore qualitatis in personam redundantis, scilicet 
virginitatis, sive ex defectu consensus propter appositam et non verifi- 
catam conditionem. Curia Limburgensis, processo canorico instituto, per 
sententiam diei 7 mensis octobris 1910, revera matrimonium in casu 
declaravit nullum, edicens « constare de nullitate matrimonii et quidem 
« propter defectum consensus ex parte mariti ». 

A qua sententia Defensor vinculi pro munere suo appellavit ad 
Curiam metropolitanam Friburgensem, quae die 7 februarii 1911 sen- 
tentiam primae instantiae cassavit, pronuntiando « non constare de 
« nullitate matrimonii ». 

Unde causa hodie H.S. O. ad quem Actor appellavit, proponitur sub 
consueta dubii formula: « An constet de nullitate matrimonii in casu ? » 


Ius quod attinet, RR. PP. DD. praeprimis animadverterunt satis 
constare, errorem tum solummodo irritare matrimonium, cum est error 
vel personae, vel qualitatis in personam redundantis, vel qualitatis quae 
tamquam conditio sine qua non ante nuptias posita sit, vel denique si 
est error conditionis servilis. 

Cum primus et ultimus error extra casum sint, remanet ut inqui- 
ratur an adsit error in qualitate in personam redundante, vel error in 


+ 


M6 Acta Apostolicae Sedis. - Commentarium Officiale. 


qualitate quae tamquam conditio sine qua non posita fuit. lamvero 
error in qualitate quae in personam redundat, adest quando erratur in 
tali qualitate, ob cuius defectum persona oblata non amplius eadem est 
in cuius matrimonium consentitur. Ad rem Instructio Austriaca, § 14, 
hance statuit regulam: « In personam redundat error in ea tantum qua- 
« litate, qua sola futuri coniugis persona determinatur ». Quam regulam 
el. Aichner (Comp. iur. Eccl., ed. 11, p. 605 seq.) sic interpretatur: « Si 
« quis contrahit cum persona quam prius ex visu, auditu, colloquiis non 
« cognovit, sed tantum ex certa qualitate ipsi proposita, quae non est 
« communis aliis sed individualis alicuius certae et determinatae per- 
« sonae, tune error huius qualitatis refunditur in errorem personae et 
« matrimonium dirimit. Ratio est, quia errans, de illa persona quacum 
«contraxit, nullam animo informaverat ideam, nisi ex illa qualitate per 
« quam persona futuri coniugis unice designata animoque apprehensa 
« fuit. Iamvero, quia qualitas ista deest, deest etiam fundamentuin cui 
« consensus innititur, et obiectum substantiale consensus, ideoque deficit 
« ipse consensus. Ex quibus elucet, duo requiri, ut error qualitatis in 
« personam redundet: a) ut persona circa quam erratur, prius ex visu, 
« auditu, colloguiis cognita non fuerit, quod contigit ubi per literas vel 
« per procuratorem de matrimonio praevie tractatum est, vel ubi matri- 
«monium mediante procuratore contrahitur; 6) ut eadem persona 
« tamquam individuum unice ex certa quadam qualitate (quae tamen 
«non adest) denotetur, v. g. si quis consentiat contrahere cum filia pri- 
« mogenita comitis N., offeratur autem postea secundogenita aut alia, 
« quae primogenitam se simulat. An haec duo requisita adsint, quaestio 
« facti est, quae pro foro externo semper rigorose probari debet ». 
Eamdem doctrinam tradunt praeter antiquiores canonistas (Cfr. v. g., 
Reiffenstuel, 1. IV, t. 1, n. 348) etiam recentiores, inter quos Gasparri 
(II, ed. 3, p. 883) et Wernz (IV, ed. 2, n. 223). 

Ex quibus iam patet, quanta sit differentia inter errorem qualitatis 
in personam redundantis, et errorem simplicis qualitatis, seu qualitatis 
accidentalis; qui ultimus error regulariter matrimonium non irritat, etsi 
det causam contractui, et proveniat ex dolo aut simulatione alterius 
contrahentis. 

Adest autem error simplicis qualitatis quoties futurus coniux non 
unice per qualitatem in qua alter errat, designatur, ut v. g. si quis 
putat, futuram sponsam esse pulchram, nobilem, virginem, cum est 
deformis, ignobilis, deflorata (Cfr. Reiffenstuel, P. IV, t. I, n. 349). Rem 
perbelle illustrat Wernz (Il. c., nota 6) dicens: « Profecto filia primoge- 
« nita principis Monacensis, illa qualitate individuali est certo determi- 

«nata sicuti per nomen et cognomen. At complures filiae eiusdem 
« patris possunt esse virgines, nobiles, divites; illae igitur qualitates non 
« determinant unam personam in individuo, et si forte una ex iisdem quali- 
« tatibus in matrimonio contracto cum certa et determinata persona desit, 
« matrimonium non irritatur nisi apposita fuerit ut conditio sine qua 
«non». Imo error simplicis qualitatis nec tum quidem matrimonium 
irritat, si probari posset partem errantem nequaquam matrimonium ini- 
turam fuisse, si qualitatem illam (v. g. sponsae graviditatem ex alio) 
cognovisset. Ex quo etiam sequitur, ut cl. Aichner (I. ¢., p. 606 seq.) 
optime concludit, « falsam esse aliquorum recentiorum Canonistarum 
« assertionem, matrimonium semper irritum esse, quod ex errore invin- 
« cibili et antecedente contractum est cum persona, fut gravi melancholia 
« morbove insanabiii laborante, aut ob crimen aliquod publice castigata. 
« Nec etiam matrimonii valor afficitur quando sponsa a tertio impraegnata 
« fuit, sponsoque haec circumstantia in contrahendo non erat cognita. Id 
« quod etiam ex decisionibus S. C. C. et Rotae Romanae abunde colli- 
« gitur ». Harum decisionum plures affert Gasparri (I. c., n. 889 seq). 

Error tamen circa qualitatem irritat matrimonium, si haec qua- 
litas praecise posita fuit tamquam conditio sine qua non; ita scil. ut 
quis intendat non contrahere cum certa persona, nisi ipsi haec vel illa 
qualitas insit vel absit. Deficiente enim conditione posita, etiam con- 
sensus deficit, ut unanimiter tradunt doctores. Ut autem iudex eccle- 
siasticus matrimonium propter conditionem non impletam possit decla- 
rare nullum, saltem pro foro externo, necessarium est, ut de conditione 
apposita indubitanter constet. Ad rem Wernz (t. IV, num. 229 haec 
tradit: « In foro externo, nisi apertissime constet personae qualitatem 
« fuisse principaliter intentam, locus non datur solutioni matrimonii. 
« Quare in controversia inter Pignatelli atque Pitonium ea sententia 
« videtur praeferenda, quae tenet, saltem in foro externo, valorem 
« matrimonii esse praesumendum, nisi conditio (non verificata) expresse 
« fuerit addita in ipsa matrimonii celebratione, aut licet antea sit addita 
« nec in actu celebrationis nuptiarum expressa et iterata, tamen, omnibus 
« praecedentibus et subsequentibus simul iunctis, nullus sit locus suspi- 
« candi coniuges a conditione praevie apposita recessisse, sive revocasse 
«consensum conditionatum ». Et sane ex circumstantiis anteceden- 
tibus et subsequentibus certo quandoque probari potest praevia appo- 
sitio conditionis et perseverantia voluntatis, ut demonstratur in causa 
Cameracen. (coram Perathoner 11 aug. 1910; A. A.S., II, pag. 961 sqq.) 
quam causam tamen, cum a praesenti toto caelo differat, actor in suum 
favorem invocare nequit. 

Hisce in iure stabilitis, factum quod attinet, RR. PP. DD. censuerunt 
iam ex dictis sat superque elucere, in casu nostro non agi de errore circa 
qualitatem in personam redundantem, sed ad summum de errore circa 
qualitatem quae posita fuerit tamquam conditio sine qua non. Et revera 
huiusmodi conditionem ante matrimonium positam fuisse asserit actor. 
Pluries enim deponit et iuramento confirmat, se duobus circiler men- 
sibus ante matrimonium futurae suae uxori dixisse: « Elsa, ego num- 
« quam puellam ducam, quae iam cum alio commercium carnale habuit. 
« Habuistine hoc? ». Ipsa respondit: « Non, numquam ». Actor porro, 
cum semper firmissimam habuerit voluntatem numquam contrahendi 
cum persona deflorata, putat verba sua ad Elisabetham directa con- 
tinere conditionem ‘irritantem, seu exprimere voluntatem generalem 
numquam defloratam ducendi, quae voluntas, utpote numquam retra- 
ctata, matrimonium cum quacumque deflorata nullum efficere debuit. 

_ Verba ad Elisabeth directa certo certius exprimunt firmam actoris 
voluntatem virginem tantum ducendi, hanc autem voluntatem virtuali- 
ter perseverasse non constat. [pse enim actor fatetur, se semel tantum 
hac de re cum futura uxore esse collocutum: « Poi io non ho pit par- 
« lato con lei relativamente a questo argomento ». Nec constat illa verba 
veram propriamque conditionem sine qua non exprimere, eamque ab 
actore appositam fuisse. Ipse actor sibi viam praecludit ad hane condi- 
dionem probandam, declarans se hane conditionem ante matrimonium 
nemini patefecisse: « lo prima del matrimonio non ho parlato con nes- 
« suno relativamente a tale condizione ». Et iterum interrogatus: « Avete 
« voi prima del vostro fidanzamento esternato mai avanti a delle per- 
« sone la vostra intenzione di non voler sposare altra ragazza all’ in- 
« fuori di una vergine? Quali persone possono attestare cid? », respondit: 
«Io non mi ricordo di aver manifestato tale mia intenzione in presenza 
« di terze persone, poiché io presi assai rapidamente la decisione di 
« sposare ». Et revera testes producti nil aliud afferre valent, quam se 
audisse de hac conditione ab ipso Teichert et quidem post eiectionem 
mulieris e domo, ergo tempore quam maxime suspecto. Quod si iidem 
testes deponunt, actorem esse fide dignum ideoque in iudicio falsa iura- 
mento non confirmasse, id quidem admitti potest; nihil enim obstat, 
quominus Teichert putet, ut post nuptias infelices sponsi saepius sibi 
fucum faciunt, se posuisse conditionem, dum fortasse expresserit tan- 
tummodo propositum seu intentionem non ducendi nisi virginem. 

Quod ultimum eo magis praesumi potest, quia Teichert numquam 
de exsistentia virginitatis in sponsa suspicatus est, et tunc demum ad 
praetensam conditionem appellavit, quando mulier, post tres fere a matri- 

monio menses, ipsi confessa est se ab alio cognitam fuisse et gravidam 
evasisse. 

Imo nee tune quidem cogitavit de matrimonio dissolvendo ob con- 
ditionem appositam, sed demum postquam a parocho de matrimonii 
impedimentis edoctus fuit. Conditionem igitur veram propriamque appo- 
sitam fuisse probari nequit, idque eo minus, quia nonnulla argumenta 
contra exsistentiam conditionis militare videntur et revera militant. 

Praeprimis scil. ante matrimonium noverat Teichert, sponsam suam 
cum alio viro amoribus indulsisse. [pse enim fatetur: « Quando io entrai 
«in relazione con Elisabetta Wilhelm, io non conoscevo esattamente 
« per quanto tempo ella fosse stata in relazione col fabbro Hahn, ma 
« sapevo tuttavia di certo che cid era stato per pid di un anno ». At 
haec relatio dubium saltem de sponsae integritate in mente actoris gene- 
rare, eumque ad ulteriores investigationes de exsistentia qualitatis a se 
volitae movere debuisset. Actor autem contentus fuit verba supra relata 
semel proferre, nec sponsam ulterius de hac re interpellavit. 

Praeterea mulier rem alio modo exponit quam maritus. Ipsa enim 
in epistola diei 2 martii 1910 asserit, se amplius non recordari quid 
Teichert ei dixerit, et relationes suas cum fabro Hahn numquam 
negasse. [dem mulier confirmat in interrogatorio diei 30 decembris 1910. 
Interrogata enim, cur lacobo Teichert ante nuptias non confessa sit, 
se cum fabro Hahn relationes habuisse et gravidam esse, respondit: 
« Teichert mi dimando se io avessi avuto relazioni col Hahn. lo non dissi 
« né si né no, ma ho dichiarato che se Hahn cid avesse voluto e io 
« non lo avessi fatto, egli sarebbe stato cattivo con me. Teichert non 
« mi ha domandato se io fossi rimasta incinta di Hahn ». Et interro- 
gata, an Teichert ante desponsationem vel matrimonium ei direxerit 
verba, « Elsa, ego numquam ducam puellam, quae iam cum alio com- 
« mercium carnale habuit. Habuistine hoc ? », respondit: « lo oggi non 
« posso pitt ricordarmi di cid che Teichert mi abbia detto tre anni fa ». 

Elsa Wilhelm porro asserit, se ante nuptias ignorasse an gravida 
fuerit nec ne, et medicum demum unum fere post mensem a matri- 
monio contracto, scil. sub fine mensis februarii, praegnantiam decla- 


rasse. 
_Interrogata demum an Iacobus post separationem de verbis supra 


relatis (scil. Elsa, ego numquam ducam etc.) cum ipsa collocutus sit, 
respondit: « Egli mi incontrd in Eppstein e mi disse: “ Elsa, io non 
« posso lasciarmi unire in matrimonio religioso,se tu in Limburgo non 
« riferisci al Vescovo, che io ti ho detto cid ,,». Actor quidem negat 
se hisce verbis usum esse, admittit tamen se colloquium in Eppstein 

cum Elsa habuisse, et ei hac occasione dixisse, se post absolutam 
causam coram tribunali civili aditurum esse etiam tribunal ecclesia- 
sticum. 

In casu igitur actor solus affirmat se conditionem: apposuisse, nee 
ullum huius conditionis appositae testem afferre valet, imo coniugem 
habet sibi contrariam. 

Solius autem actoris confessio, et etiam iuramentum ab eo praestitum 
in subiecta materia omni valore destituuntur. « Iusiurandum enim », 
ut ait Instructio Austriaca (§ 169), « a coniugibus praestitum, aeque ac 
«eorum confessio, probationem de impedimenti exsistentia suppeditare 
« aut supplere nequit ». 

Etiam ex capite Super eo (c. 5, X, IV, 13) constat, confessionem 
quam coniuges in ipsa disquisitione iudiciali faciunt, aut ante illam 
quidem fecerunt sed post matrimonii quod accusant celebrationem, 
quatenus contra valorem matrimonii pugnat, omni vi probandi carere. 

Iacobus Teichert certe propositum habuit non ducendi mulierem 
corruptam, et in casu specifico, non ducendi Elsam, si scivisset eam 
esse corruptam. At haec voluntas habitualis nihil prodest ad hoc ut 
matrimonium quoad vinculum dissolvatur. Nam matrimonium contra- 
ctum ex errore circa qualitatem dante causam contractui (ita nempe ut 
ob eum quis contraxit, non contracturus si contrarium sciret) vali- 
dum est. 

« Unde etiam infertur (ait Reiffenstuel, 1. IV, t. I, n. 345) validum 
«esse matrimonium, quod cum Caia contrahit Titius, putans, vel falso 
« asserenti credens, eam esse sanam vel virginem vel divitem aut vir- 
« tuosam, cum tamen esset infirma, corrupta, pauper aut vitiis dedita, 
« etiamsi talis falsa persuasio fuerit causa quod eam duxerit, non 
« ducturus si contrarium scivisset ». Praeterea, ut iudex ecclesiasticus 
possit pronuntiare nullitatem matrimonii, debet ei de exsistentia impedi- 
menti dirimentis constare per probationem plenam et perfectam, qualis 
est quae fit per duos saltem testes omni exceptione maiores (Cfr. Fer- 
raris, Divortium N. 16; Reiffenstuel, 1. IV, t. 19, num. 17). Unus testis, 
quantumvis habilis, plenam probationem non facit. Ratio est, quia causa 
dissolvendi matrimonium quoad vinculum est gravissima, et praecaveri 
debet ne ex collusione partium dissolutio fiat cum magna irreverentia 
Sacramenti (Cfr. Maschat, tit. 19, q. 1). 

Iam vero in casu plena probatio conditionis appositae non habetur, 
quod abunde ex dictis patet. Unde recte iudicavit iudex Friburgensis 
edicens, « non constare an actor voluntatem suam generalem numquam 
« ducendi puellam corruptam in foro externo patefecerit, neque constare 

« an actor sponsam suam de virginitate interpellaverit, et si interpellavit, 
«iterum non constare interrogationem Elsae factam habuisse naturam 
« conditionis sine qua non ». 


Quibus omnibus in iure et facto perpensis, Christi nomine invo- 
cato, Nos infrascripti Auditores de turno, pro tribunali sedentes et solum 
Deum prae oculis habentes, decernimus, declaramus et definitive senten- 
tiamus, proposito dubio respondentes negative, seu non constare de nulli- 
tate matrimonii in casu. 

Ita pronuntiamus, mandantes Ordinariis locorum et ministris tri- 
bunalium ad quos spectat, ut exsecutioni mandent hance nostram defi- 
nitivam sententiam et adversus reluctantes procedant ad normam sacro- 
rum Canonum et praesertim cap. 3, sess. XXV, Cone. Trid. iis adhibitis 
exsecutivis et coércitivis mediis quae magis efficacia et opportuna pro 
rerum adiunctis exstitura sint. 

Romae, in sede Tribunalis S. R. Rotae, die 2 ianuarii 1913. 


Fridericus Cattani. 
Antonius Perathoner, Ponens 


Josephus Alberti. 
Sac. T. Tani, Notarius. 


SIGNATURA APOSTOLICA 


Apud supremum Signaturae Apostolicae Tribunal actae sunt 
anno 1912 nonnullae causae reservatae, quarum sententia definitiva fuit 
prouti sequitur: 

I. Fenasoren. - Resignationis paroeciae, sive Nullitatis sententiae 
incidentalis Rotalis. 

Proposito dubio: Sitne nulla sententia incidentalis in casu et sitne 
locus eius circumscriptioni? Emi Iudices, relatore E. P. D. Basilio Card. 
Pompilj, sub die 23 martii 1912, responderunt: Sententiam in casu esse 
nullam. 


Il. Romana. - Nullitatis matrimonii, sive Nullitatis sententiae 
Rotalis. 

Proposito dubio: Sitne nulla sententia Rotalis in casu et sitne locus 
eius circumscriptioni? Emi ludices, relatore E. P. D. Basilio Card. Pom- 
pilj, sub die 27 iulii 1912, responderunt: Negative. 

II]. Fesutana. - Compositionis (Ex commissione Sanctissimi). 

Propositis dubiis: 1) An sit locus compositioni in casu? Et quate- 
nus affirmative: 2) Qua mensura componendum sit ? Eni ludices, relatore 
E. P. D. Basilio Card. Pompilj, sub die 28 decembris 1912, responde- 
runt: Ad 1% Affirmative, ad obtinendam contractuum sanationem. - 
Ad 2 Supplicandum Ssmo ut ad compositionem heredes L. B. admittere 
velit, soluta sex millium libellarum summa. 

IV. Aprutina. - Privationis beneficii sive Nullitatis sententiae inci- 
dentalis Rotalis. 

Propositis dubiis: 1) An querela nullitatis, ob Fori incompetentiam, 
ab Episcopo Aprutino prolata contra Rotalem interlocutoriam sententiam 
die 5 augusti 1911 sustineatur in casu? Et quatenus affirmative: 2) An 
ab hoc supremo Tribunali etiam de causae merito indicium proferendum 
sit in casu? Et quatenus affirmative: 3) An decretum Curiae Aprutinae 
diei 17 februarii 1911 sit confirmandum vel infirmandum in casu?, sub 
die 28 decembris 1912 Emi ludices responderunt: Ad 1% Affirmative, 
nempe Hpiscopum Aprutinum in sacerdotem A. 1. via administrativa legi- 
time procedere potuisse. - Ad 2°" Negative; et sacerdoti A. 1. si velit, 
recursum ad S. Concilii Congregationem patere. 

Praeterea, iuxta Legem Propriam can. 40, emai fundamento 
boni iuris destituti, reiecti sunt recursus in causis quae sequuntur: 

I. NeAPoLITANA. - Easecutionis sententiae (Decr. diei 3 ianua- 
rii 1912). 

Il. Duspurnen. - Remotionis, sive Nullitatis sententiae incidentalis 
Rotalis (Deer. diei 24 augusti 1912). 

If]. Constantiniana. - Diffamationis, seu Nullitatis sententiae Ro- 
talis (Decr. diei 29 decembris 1912). 

Romae, ex Cancellaria supremi Signaturae Apostolicae Tribunalis, 
die 14 februarii 1913. 


Iosephus Adv. Fornari, S. T. A. 

SECRETARIA STATUS 


EPISTOLA. 


AD R. P. ALFREDUM MARGERIN, RECTOREM CATHOLICAE STUDIORUM UNIVERSI- 
TATIS INSULARUM, GRATULANDI CAUSA OB LAETABILES FRUCTUS QUI 
IBIDEM DOCTORUM AUDITORUMQUE DILIGENTIA COLLIGUNTUR. 


Monseigneur, 

D’aprés les rapports autorisés qui Lui ont été faits au sujet de 
Université Catholique de Lille, le Saint-Pére Pie X a constaté avec 
une grande satisfaction l’esprit qui inspire et pénétre l’enseignement 
donné par ses savants professeurs, la piété et amour du travail de 
ses nombreux étudiants. Ces informations ne pouvaient ne pas étre 
Pobjet d’une vive consolation pour I’ auguste Pontife, soit a cause de 
la sollicitude paternelle qu’ll témoigne 4 votre cher pays, soit 4 cause 
de lintérét tout spécial qu’ll porte 4 la grave question, si agitée de nos 
jours, de l’enseignement catholique. 

I] Lui a été de méme particuliérement agréable d’apprendre les succés 
que les jeunes gens de cet Institut remportent dans leurs examens, et 
qui honorent a la fois le zéle des maitres et l’'application des éléves. 
Ces succés sont remarquables dans toutes les facultés: de théologie, de 
droit, de lettres, de sciences, mais plus encore, semble-t-il, dans la faculté 
de médecine. 

Sa Sainteté n’ignore pas, d’ailleurs, que cette faculté, la seule qui 
ait pu étre instituée en France, compte un nombre considérable de pro- 
fesseurs éminents par leur science et leur expérience professionnelle ; 
qu’elle dispose de plusieurs hépitaux, de nombreux dispensaires, ot les 
étudiants, sous la direction immédiate de leurs maitres, acquiérent faci- 
lement et sirement la science de la chirurgie et de la médecine; qu’elle 
est munie de musées et de laboratoires nécessaires pour l'étude théo- 
rique et les travaux pratiques. 

Aussi bien le Saint-Pére la recommande-t-Il aux familles chrétiennes 
de la France entiére, et engage-t-il volontiers les évéques 4 y envoyer 
de nombreux jeunes gens, qui y deviendront tout a la fois d’habiles 
médecins, et surtout des catholiques solidement préparés a |l’apostolat 
qu’ils ont le devoir de pratiquer dans l’exercice quotidien de leur 
noble profession. 

Comme gage de Sa paternelle bienveillance et des faveurs célestes, 
Sa Sainteté accorde de tout cur 4 vous méme, aux professeurs et aux 
étudiants de l'Université Catholique de Lille la bénédiction apostolique. 
Je saisis avec plaisir cette occasion pour vous renouveler, Monsei- 
gneur, l’assurance de mes sentiments dévoués en Notre-Seigneur. 
Le 14 janvier 1913. 
R. Carp. Merry DEL VAL. 


DIARIUM ROMANAE CURIAE 


SEGRETERIA DI STATO. 
NOMINE. 


Il Santo Padre, con Biglietti della Segreteria di Stato, si é benignamente 
degnato di nominare: 


29 gennaio 1913. — Il Revmho P. Giuseppe Lemius, degli Oblati di Maria 
Immacolata, Consultore della sacra Congregazione dell’ Indice. 

— Il Revo P. Enrico Le Floch, della Congregazione dello Spirito Santo, 
rettore del pontificio Seminario Francese in Roma, Consultore della sacra Con- 
gregazione degli Studi. 

— Il Revmo P. Tommaso Pégues, dell’ Ordine dei Predicatori, Consultore 
della sacra Congregazione dei Sacramenti. 

1 febbraio. — L’ Emo sig. card. Pietro Gasparri, Protettore dell’ associa- 
zione di Nostra Signora della buona Morte. 

9 febbraio. — Mons. Francesco Ragonesi, arcivescovo titolare di Mira, 
Nunzio Apostolico a Madrid. 


Con Brevi apostolici il Santo Padre si é degnato di nominare: 


Protonotarii Apostolicit ad instar participantium: 

19 ottobre 1912. — Mons. Giuseppe Antonio Ireneo Douville, vicario 
generale della diocesi di Nicolet. 

8 gennaio 1913. — Il Rev. Eugenio Almaraz y Santos, cancelliere arci- 
vescovile di Siviglia. 

— Il Rev. Michele Castillo Rosales, provisore della stessa archidiocesi. 

22 gennaio. — Mons. Teodoro Weigert, dell’ archidiocesi di Vienna. 

28 gennaio. — Mons. Luigi Castro, arciprete-parroco nella diocesi di 


Nicosia. 

Prelati Domestici di S. S.: 


9 gennaio 1913. — 1] Rev. Aureliano Sevillano Moro, canonico della 
Cattedrale di Siviglia. 
10 gennaio. — Mons. Terenzio O’ Donnel, vicario generale dell’ archidio- 


cesi di Dublino. 

11 gennaio. — Il Rev. dott. Federico Speiser, professore nell’ Universita 
eattolica di Friburgo. 

— Il Rev. Guendelino M. Stulz, dell’archidiocesi di S. Paolo di Minnesota. 

— Il Rev. Giovanni J. Slevin, della stessa archidiocesi. 

— Il Rev. Francesco Tichy, della stessa archidiocesi. 

— Il Rev. Giuseppe Guillot, della stessa archidiocesi. 

16 gennaio. — Il Rev. dott. Tommaso Facta, parroco e vicario foraneo 
di Racconigi. 

22 gennaio. — Il Rev. canonico Leonardo Ruvolo, della diocesi di Maz- 
zara del Vallo. 

23 gennaio. — Mons. Fabiano Rohacek, canonico della cattedrale di 
Briinn. 

— Il Rev. Adamo Ott, vicearcidiacono ordinario del distretto di Budapest, 


Con Biglietti della Segreteria di Stato, il Santo Padre si é degnato di 
nominare : 


Cameriere Segreto soprannumerario di S. S.: 


27 gennaio 1913. — Mons. Nicola Plaurens, della diocesi di Smirne. 


Camerieri d’onore in abito paonazzo di S. S.: 
14 gennaio 1913. — Mons. Bruno Kratzig, della diocesi di Trieste. 


Cameriere Segreto di Spada e Cappa soprannumerario di S. S.: 
4 febbraio 1913. — Il principe Olgierd Alessandro Czartoryski, della 
diocesi di Posen. 


ONORIFICENZE. 


Con Brevi apostolici il Santo Padre si é degnato di conferire le seguenti 
onorificenze: 


L’Ordine della Milizia Aurata, detto dello Speron d’oro: 
24 gennaio 1913. — A S. A. R. Alfonso di Borbone, conte di Caserta, 


La Gran Croce dell’Ordine di S. Gregorio Magno, classe civile. 
9 gennaio 1913. — Al Sig. Antonio Halcon y Vinent, sindaco di Siviglia. 

La Gran Croce dell’Ordine di 8S. Silvestro Papa: 
15 gennaio 1913. — Al Sig. Giuseppe Suarez-Guanes y de la Borbolla. 


La Commenda con placca dell’Ordine di S. Gregorio Magno, classe civile: 
21 gennaio 1913. — Al Sig. Giovanni Nepomuceno Waldek, domiciliato 


a Praga. 
22 gennaio. — Al Sig. Francesco dos Santos Pereira de Vasconcellos, 


della diocesi di Beja. 
La Placea dell Ordine Piano: 

25 gennaio 1913. — Al Sig. comm. don Stanislao Ferrante, marchese 
di Ruffano. 
La Placca dell Ordine di S. Silvestro Papa: 
25 gennaio 1913. — Al Sig. comm. Giovanni Folie, della diocesi di Trieste. 


La Commenda dell’ Ordine di S. Gregorio Magno, classe civile : 
13 gennaio 1913. — Al Sig. Vittore Berard, deHa diocesi d’Annecy. 


Il Cavalierato dell’Ordine di S. Gregorio Magno, classe civile: 
8 gennaio 1913. — Al Sig. Luigi Mignot, della diocesi di Viviers. 

11 gennaio. — Al Sig. avv. Enrico Barthez, della diocesi di Carcassona. 
18 gennaio. — Al Sig. Gioacchino Ramonet, segretario incaricato d’affari 


di Monaco presso la Corte di Spagna. 
— Al Sig. conte Alessandro Skrzynski, gia attaché all’ ambasciata di 


Austria-Ungheria presso la S. Sede. 
22 gennaio. — Al Sig. dott. Luigi Francesco Roberto Van der Elst, me- 


dico a Parigi. 


Il Cavalierato dell’ Ordine di S. Silvestro Papa: 


26 gennaio 1913. — Al Sig. Luigi Giuliarini, della diocesi di Cortona. 
27 gennaio. — Al Sig. Domenico Amici, dell’ archidiocesi di Camerino. 
— Al Sig. prof. Cesare Ruggeri, di Roma. 


NECROLOGIO. 


18 gennaio 1913. — Mons. Giosué Bicchi, vescovo di S. Severino. 
4 febbraio. — L’ Emo signor cardinale Francesco Saverio Nagl, arcive- 


secovo di Vienna. 
7 febbraio. — Mons. Stefano Maria Alfonso Sonnois, arciv. di Cambrai. 


14 febbraio. — Mons. Andrea D'Agostino, vescovo di Ariano. 

Monitum. 


Quo facilius legibus administrationis 
huius Commentarii Officialis S. Sedis con- 
sulatur, neve ullam in renovanda subnota- 
tione pro anno 1913 fasciculorum missio 
patiatur moram vel ipsam quoque intermis- 
sionem, rogantur Subnotatores ut hasce 
normas servare velint: 


1. Subnotatio in antecessum est sol- 
venda curritque a die 1* ianuarii. 


2. Qui decursu anni nomen suum de- 
derint, omnes iam vulgatos fasciculos re- 
cipient. 

3. Trimestris aut semestris subnota- 
tio non datur. 


4. In renovanda subnotatione socii al- 
teram mittant ex fasciculorum sibi transmis- 
sorum schedulis externis, vel saltem desi- 
gnent numerum sibi adsignatum; quibus 
deficientibus, proprium nomen et cogno- 
men necnon residentiam accurate indicent. 


5. Annuae subnotationis pretium, 
quod nunquam minuetur, est: 


Pro Italia ..... iL. 12,0 


Extra Italiam.... » 15,00 
Unius fasciculi... » 1,00 


6. Si quis velit, ut sibi fasciculi modo 
tutiori, seu ut dicitur commendati, trans- 
mittantur, praeter annuae subnotationis 
pretium, solvet: 


Pro Malia ...... kL. 
Extra Italiam .... » 7,00 


7. Cum fasciculi maxima cura mittan- 
tur, mora aut intermissio Administrationi 
minime erit imputanda. 


8. In quocumque recursu indicetur nu- 
merus schedulae externae fasciculi. 


9. Litterae ad Administrationem spe- 
ctantes necnon subnotationis pretium mit- 
tantur ad ipsam Administrationem, et qui- 
dem hac inscriptione: 

Avis aux Abonnés. 


Afin de nous conformer aux régles d’une 
sage administration, et pour épargner a 
nos lecteurs, A l’occasion de la reprise 
d’abonnement pour l’année 1913, tout re- 
tard ou interruption dans la Revue, nous 
prions nos abonnés de vouloir bien tenir 
compte des points suivants: 


1. L’abonnement doit étre payé d’a- 
vance, et court 4 partir du 1 Janvier. 


2. Tout abonnement pris dans le cou- 
rant de Vannée donne droit A tous les 
fascicules déja parus. 

3. Il n’y a pas d’abonnement trimes- 
triel ni semestriel. 


4. Nos lecteurs voudront bien, lors- 
qu’ils renouvellent leur abonnement, en- 
voyer la bande portant leur adresse, ou tout 
au moins donner le n.° de leur exemplaire; 
4 défaut de ces indications, ils sont priés 
de vouloir bien donner leurs nom, prénom 
et adresse. 


5. Le prix annuel d’abonnement, le- 
quel n’admet pas de reniise, est: 


Pour l’Italie.... Fr. 12,00 
Hors d@’Italie.... » 15,00 
Un fascicule.... » 1,00 


Les envois recommandés compor- 
tent un supplément de: 


Pour l’Italie .... Fr. 8,50 
Hors d’Italie.... » 7,00 


7. Le plus grand soin étant apporté 
Venvoi des fascicules, Administration 
décline toute responsabilité dans les re- 
tards ou interruptions du service de la 
Revue. 


8. Pour toutes réclamations, on est 
prié d’indiquer le n.° de la bande externe 
du fascicule. 

9. Les lettres concernant |’ Adminis- 
tration, ainsi que le prix d’abonnement 
doivent étre envoyées au siége méme de 
Vadministration, avec l’adresse suivante: 


All’Amministrazione degli « Acta Apostolicae Sedis » 


Tipografia Poliglotta Vatieana 
VATICANO 


(ITALIA) 


ROMA 

Prelum novissime reliquit: 


ANNUARIO PONTIFICIO per ranno 1913 - 


Edizione ufficiale. - Un vol. in 12° di pp. 760, adorno di un artistico ritratto 
di Sua Santita Pio PP. X, gloriosamente regnante. -. Legato in tela inglese 
rossa e taglio rosso. — Prezzo: In Roma L. 5. — In Italia (franco di posta) 
L. 5,50. — In Europa e Stati compresi nell’Unione Postale L. 6,50. — 
Roma, Tipografia Poliglotta Vaticana, 1913. 


Anche questa volta l’Annuario Pontificio 
vede la luce al cominciare dell’anno; e con 
non minore cura del precedente é stato edito 
dalla Pont. Tipografia Poliglotta Vaticana. 

La rapidita, con cui venne esaurita la intera 
edizione del 1912 ci dimostra quanto il pubblico 
abbia apprezzata la utilita del libro, ed abbia 
ben compreso i severi criteri e gli alti fini, 
dai quali l’autorevole compilazione é stata in- 
spirata e compiuta. 

Il pid sintetico giudizio, ed il pit preciso, 
datone nello scorso anno, fu quello di chi la 
dichiard un completo ed autorevolissimo ma- 
nuale delle competenze, delle precedenze, dello 
stato personale e di tutte le giurisdizioni ed 
istituzioni della Chiesa Cattolica; in modo 
che da esso Annuario facilmente, con chiarezza 
e precisione, ognuno pud apprendere non solo 
i nomi dei dignitari, ch’é quanto generalmente 
si propongono gli annuari d’ interesse o carat- 


tere regionale 0 nazionale; ma come é al pre- | 
srodigiosamente conservata e di sante | 


sente 
opere feconda la Chiesa vivente ed operante. 

A cid molto contribuisce Il’ uso introdotto 
nel volume precedente di accennare brevemente 


agli atti costitutivi di ciascuna istituzione, sia | 


gerarchica, sia giurisdizionale, sia onorifica, ed 
ai fini assegnati e conservati ad esse. 

La divisione del libro é Il’ identica dello 
scorso anno; epperd ci asteniamo dal rilevare 
quanto a tal uopo allora osservammo. Quello 


che non possiamo omettere é di constatare che | 
ora il libro é reso del tutto completo ed ha | 
supplito a tutte le manchevolezze, che ancora | 


facevano desiderare qualche miglioramento. 

Infatti vi 6 compresa la serie dei Romani 
Pontefici, la quale da pitt anni era stata omessa, 
scegliendo il Catalogo riveduto e fatto pubbli- 
care dal Grande Pontefice Benedetto xiv nella 
splendida edizione marangoniana del 1751, per 
servire di guida ai restauri dei medaglioni della 
Basilica di S. Paolo, fuori le mura. 

Si é curata in particolar modo la esatta 
designazione delle sedi arcivescovili e vesco- 
vili, aggiungendovi quelle indicazioni geo- 
rafiche ed amministrative, che rendano pitt 
acile la corrispondenza epistolare postale. E 
pud dirsi che la prima sezione del libro, che 
comprende le Gerarchia, le Congregazioni, gli 
Uffici, i Tribunali, i Collegi Prelatizi di giu- 


stizia, gli Ordini religiosi, é stata riveduta e 
resa, per quanto é possibile in siffatte opere, 
pid esatta in ordine ai nomi ed alle date. 

Alla seconda sezione, che comprende la 
Cappella, la Famiglia, le Segreterie Palatine, 
le Commissioni, le Amministrazioni Palatine, 
il Vicariato, sono state arrecati notevoli miglio- 
ramenti, notizie di fondazioni, riforme, ecc. 
Cosi viene indicato il nuovo riordinamento del 
Vicariato e della sua Curia; il che sara di 
somma utilita non solo pel clero romano, ma 
anche estero, che qui si reca. Né minor dili- 
genza é stata messa nella compilazione e re- 
visione degli elenchi dei vari dignitari, sia 
ecclesiastici, sia civili, indicandone, oltre il 
nome, anche la diocesi di origine. Ed é incre- 
dibile la difficolta, che presenta tale compila- 
zione per la moltiplicita dei nomi e la varieta 
delle nazionalita, onde non sempre riesce otte- 
nere la dizione precisa di ogni nome. 

Infine facciamo rilevare che |’ Appendice com- 
prende, oltre lo specchio riassuntivo delle dio- 
cesi secondo la loro posizione geografica, un 
satalogo completo ossia dizionario onomastico 


| dei nomi latini di tutte le sedi residenziali e 


titolari in corrispondenza dei nomi geografici 
classici e moderni. I] che era molto desiderato, 
perché quello precedente era solo limitato alle 


| sedi residenziali. Vi é in fine un indice delle ma- 


terie, un necrologio e molti indirizzi di dignitari. 
Né tralasciamo notare che vi sono state 
inserite con premurosa diligenza anche le noti- 
zie di fatti avvenuti nel corso della prima quin- 
dicina del mese di dicembre ; mentre, come ben 
si comprende, le necessarie cure della stampa 
impongono come termine utile per qualsiasi 
nuova aggiunta almeno un mese precedente 
alla pubblicazione del libro. 
Tipograficamente la edizione é nitida e gli 
errori tipografici molto rari, tanto che buon 
intenditore di siffatte pubblicazioni ha osser- 
vato essere cid quasi incredibile, anzi avere 


i dello straordinario, che si my spiegare solo 


con la semplicita di metoglo ed accuratezza 
di ricerea, che la Santa Sede adopera nell’ uf- 
ticio di compilazione di questo libro, destinato 
a viaggiare da un capo all’altro del globo ter- 
raqueo, porlando a tutti brevi notizie della 
madre comune, la Santa Chiesa, e dei suoi 
capi e ministri. 


Venit Romae apud Administrationem Commentarii Officialis 
stolicae Sedis ,, (Tipografia Poliglotta Vaticana, Roma). 


“ Acta Apo- 

